CELEX: 52007PC0339
Language: el
Date: 2007-06-14
Title: Πρόταση Απόφαση του Συμβουλίου για κοινοτική θέση στο πλαίσιο του Συμβουλίου Υπουργών της Ενεργειακής Κοινότητας για τον προϋπολογισμό 2007 της Ενεργειακής Κοινότητας

Σημαντική ανακοίνωση νομικού περιεχομένου

|

52007PC0339

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 14.6.2007COM(2007) 339 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια κοινοτική θέση στο πλαίσιο του Συμβουλίου Υπουργών της Ενεργειακής Κοινότητας για τον προϋπολογισμό 2007 της Ενεργειακής Κοινότητας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτις 29 Ιουνίου 2007 θα πραγματοποιηθεί η δεύτερη σύνοδος του Συμβουλίου Υπουργών της Ενεργειακής Κοινότητας.Το Συμβούλιο Υπουργών της Ενεργειακής Κοινότητας θα εγκρίνει τον αναγκαίο προϋπολογισμό για την εύρυθμη λειτουργία της Ενεργειακής Κοινότητας. Σύμφωνα με το άρθρο 88 της συνθήκης για την ίδρυση της Ενεργειακής Κοινότητας, πράξεις που άπτονται θεμάτων προϋπολογισμού προπαρασκευάζονται από την Ευρωπαϊκή Επιτροπή και υποβάλλονται στην Ενεργειακή Κοινότητα. Ο προϋπολογισμός της Ενεργειακής Κοινότητας χρηματοδοτείται με τις συνδρομές των μερών της συνθήκης για την Ενεργειακή Κοινότητα, ένα εκ των οποίων είναι η Ευρωπαϊκή Κοινότητα.Τον Νοέμβριο του 2006, στη διάρκεια των εργασιών της συνόδου του Συμβουλίου Υπουργών της Ενεργειακής Κοινότητας, η Ευρωπαϊκή Επιτροπή πρότεινε συνολικό προϋπολογισμό 2,45 εκατομ. € για το 2007, εκ των οποίων 2,4 εκατομ. € θα καταβληθούν από την Επιτροπή. Εντούτοις, μετά από λεπτομερειακή ανάλυση των αναγκών της Ενεργειακής Κοινότητας, ο προταθείς προϋπολογισμός μειώθηκε σε 2,032 εκατομ. €.Αναφορικά με τη χρηματοδότηση του ανωτέρω προϋπολογισμού, εφαρμόζεται ο ακόλουθος μηχανισμός:Η Ευρωπαϊκή Επιτροπή και το Υπουργείο απασχόλησης και βιομηχανίας της Δημοκρατίας της Αυστρίας είναι συμβαλλόμενα μέρη μιας σύμβασης επιχορήγησης, μέσω της οποίας χρηματοδοτούνται σήμερα οι δραστηριότητες της ενδιάμεσης Γραμματείας της Ενεργειακής Κοινότητας ως σύμπραξης σύμφωνα με το αυστριακό δίκαιο, με απώτερο στόχο την πλήρη συγκρότηση της Γραμματείας. Η ίδια η Ενεργειακή Κοινότητα δεν είναι μέλος της σύμπραξης αυτής. Η εν λόγω σύμβαση επιχορήγησης, η οποία χρηματοδοτείται μέσω διαθέσιμων κεφαλαίων CARDS, λήγει στις 30 Ιουνίου 2007. Στις 29 Μαΐου 2007, η κυβέρνηση της Δημοκρατίας της Αυστρίας μαζί με την Ενεργειακή Κοινότητα υπέγραψαν Συμφωνία Έδρας για το νομικό καθεστώς της Γραμματείας· βάσει της συμφωνίας, χορηγείται στη Γραμματεία νομικό καθεστώς διεθνούς οργανισμού από 1ης Ιουλίου 2007. Κατά συνέπεια, το 2007 συνιστά για την Ενεργειακή Κοινότητα μεταβατική περίοδο προς την πλήρη λειτουργία της Γραμματείας της. Η ίδια η Ενεργειακή Κοινότητα μπορεί μόνο να εισπράττει απευθείας τις πληρωμές των συνδρομών των μελών της από τη στιγμή κατά την οποία η Γραμματεία της θα έχει αποκτήσει νομικό καθεστώς διεθνούς οργανισμού σύμφωνα με τα προηγούμενα και την αυστριακή νομοθεσία, δηλαδή από 1ης Ιουλίου 2007.Με βάση τον μηχανισμό που εξηγείται ανωτέρω, ο κατωτέρω προτεινόμενος προϋπολογισμός περιλαμβάνει δύο συνιστώσες:Συνιστώσα 1: 1-1-2007 μέχρι 30-6-2007: δαπάνες χρηματοδοτούμενες από την Ευρωπαϊκή Επιτροπή και το αυστριακό υπουργείο μέσω της ισχύουσας σύμβασης επιχορήγησης. Το μέρος αυτό του προϋπολογισμού θα χρηματοδοτείται κατά 100% από τα δύο συμβαλλόμενα μέρη της σύμβασης επιχορήγησης.Συνιστώσα 2: 1-7-2007 μέχρι 31-12-2007: δαπάνες χρηματοδοτούμενες σύμφωνα με το άρθρο 73 της συνθήκης. Ισχύουν οι συνδρομές των μερών της συνθήκης για την Ενεργειακή Κοινότητα, πράγμα που σημαίνει ότι το μερίδιο της Ευρωπαϊκής Κοινότητας ανέρχεται σε 98,1%.Αφού ο προϋπολογισμός πρέπει να εγκριθεί κατά τη σύνοδο των Υπουργών στις 29 Ιουνίου 2007, προτείνεται να εγκριθεί από το Συμβούλιο η συνημμένη πρόταση, με την οποία εγκρίνεται ο προϋπολογισμός και εξουσιοδοτείται η Κοινότητα να τοποθετηθεί επ’αυτού.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια κοινοτική θέση στο πλαίσιο του Συμβουλίου Υπουργών της Ενεργειακής Κοινότητας για τον προϋπολογισμό 2007 της Ενεργειακής ΚοινότηταςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2 δεύτερο εδάφιο,την πρόταση της Επιτροπής,Εκτιμώντας τα ακόλουθα:(1) Η Ευρωπαϊκή Κοινότητα είναι συμβαλλόμενο μέρος της συνθήκης για την ίδρυση της Ενεργειακής Κοινότητας, τα άρθρα 74 και 88 της οποίας προβλέπουν ότι το Συμβούλιο Υπουργών της Ενεργειακής Κοινότητας εγκρίνει τον προϋπολογισμό της Ενεργειακής Κοινότητας με διαδικαστική πράξη κατόπιν προτάσεως της Επιτροπής.(2) Η Ευρωπαϊκή Επιτροπή και το Υπουργείο απασχόλησης και βιομηχανίας της Δημοκρατίας της Αυστρίας είναι συμβαλλόμενα μέρη μιας σύμβαση επιχορήγησης, μέσω της οποίας χρηματοδοτούνται σήμερα οι δραστηριότητες της Γραμματείας της Ενεργειακής Κοινότητας ως σύμπραξης σύμφωνα με το αυστριακό δίκαιο, με απώτερο στόχο την πλήρη συγκρότηση της Γραμματείας. Η ίδια η Ενεργειακή Κοινότητα δεν είναι μέλος της σύμπραξης. Η εν λόγω σύμβαση επιχορήγησης, η οποία χρηματοδοτείται μέσω διαθέσιμων κεφαλαίων CARDS, λήγει στις 30 Ιουνίου 2007. Στις 29 Μαΐου 2007, η κυβέρνηση της Δημοκρατίας της Αυστρίας υπέγραψε Συμφωνία Έδρας με την Ενεργειακή Κοινότητα για το νομικό καθεστώς της Γραμματείας· βάσει αυτής, χορηγείται στην Ενεργειακή Κοινότητα νομικό καθεστώς διεθνούς οργανισμού από 1ης Ιουλίου 2007. Κατά συνέπεια, το 2007 συνιστά για την Ενεργειακή Κοινότητα μεταβατική περίοδο προς την πλήρη λειτουργία της Γραμματείας της. Η ίδια η Ενεργειακή Κοινότητα μπορεί μόνο να εισπράττει απευθείας τις πληρωμές των συνδρομών των μελών της, από τη στιγμή κατά την οποία η Γραμματεία της θα έχει αποκτήσει νομικό καθεστώς διεθνούς οργανισμού σύμφωνα με τα προηγούμενα και την αυστριακή νομοθεσία, δηλαδή από 1ης Ιουλίου 2007.(3) Με βάση τον μηχανισμό που εξηγείται ανωτέρω, ο κατωτέρω προτεινόμενος προϋπολογισμός περιλαμβάνει δύο συνιστώσες:-  Συνιστώσα 1: 1-1-2007 μέχρι 30-6-2007: δαπάνες χρηματοδοτούμενες από την Ευρωπαϊκή Επιτροπή και το Υπουργείο απασχόλησης και βιομηχανίας της Δημοκρατίας της Αυστρίας μέσω της ισχύουσας σύμβασης επιχορήγησης. Το μέρος αυτό του προϋπολογισμού θα χρηματοδοτείται κατά 100% από τα δύο συμβαλλόμενα μέρη της σύμβασης επιχορήγησης.-  Συνιστώσα 2: 1-7-2007 μέχρι 31-12-2007: δαπάνες χρηματοδοτούμενες σύμφωνα με το άρθρο 73 της συνθήκης. Ισχύουν οι συνδρομές των μερών της συνθήκης για την Ενεργειακή Κοινότητα, πράγμα που σημαίνει ότι το μερίδιο της Ευρωπαϊκής Κοινότητας ανέρχεται σε 98,1%,ΑΠΟΦΑΣΙΖΕΙ:Άρθρο 1Η θέση την οποία θα υιοθετήσει η Ευρωπαϊκή Κοινότητα στη σύνοδο του Συμβουλίου Υπουργών της Ενεργειακής Κοινότητας, αναφορικά με την έγκριση του προϋπολογισμού της τελευταίας για το 2007 είναι αυτή που ορίζεται στο συνημμένο σχέδιο διαδικαστικής πράξης (Παράρτημα I) σχετικά με την έγκριση του προϋπολογισμού της Ενεργειακής Κοινότητας για το 2007, όπως αυτός περιγράφεται στα παραρτήματα II, III και IV.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ IΣχέδιοΔΙΑΔΙΚΑΣΤΙΚΗ ΠΡΑΞΗ ΤΟΥ ΣΥΜΒΟΥΛΙΟΥ ΥΠΟΥΡΓΩΝ ΤΗΣ ΕΝΕΡΓΕΙΑΚΗΣ ΚΟΙΝΟΤΗΤΑΣ2006/07/MC-EnC: Απόφαση του Συμβουλίου Υπουργών της … 2007 σχετικά με την έγκριση του προϋπολογισμού της Ενεργειακής Κοινότητας για το 2007Το Συμβούλιο Υπουργών της Ενεργειακής Κοινότητας,Έχοντας υπόψη:τη συνθήκη για την ίδρυση της Ενεργειακής Κοινότητας, και ιδίως το άρθρο 74,το άρθρο 88 της συνθήκης για την ίδρυση της Ενεργειακής Κοινότητας,Εκτιμώντας τα ακόλουθα:1.  Το 2007 συνιστά μεταβατική περίοδο σε ό,τι αφορά τη χρηματοδότηση της Ενεργειακής Κοινότητας, δεδομένου ότι το νομικό καθεστώς και η λειτουργία της Γραμματείας της Ενεργειακής Κοινότητας σύμφωνα με τη νομοθεσία της Δημοκρατίας της Αυστρίας θα επισημοποιηθούν μόνο όταν τεθεί σε ισχύ από 1ης Ιουλίου 2007 η Συμφωνία Έδρας της 29ης Μαΐου 2007, την οποία υπέγραψαν η Ενεργειακή Κοινότητα από κοινού με τη Δημοκρατία της Αυστρίας.2.  Η ενδιάμεση Γραμματεία και οι δραστηριότητες της Ενεργειακής Κοινότητας χρηματοδοτούνται σήμερα κατά 100% μέσω μιας σύμβασης επιχορήγησης CARDS από την Ευρωπαϊκή Επιτροπή και το αυστριακό Υπουργείο απασχόλησης και βιομηχανίας. Η εν λόγω σύμβαση επιχορήγησης λήγει στις 30 Ιουνίου 2007.3.  Ως προς το δεύτερο ήμισυ του 2007, οι συνδρομές στον προϋπολογισμό πρέπει να είναι σύμφωνες με τις διατάξεις του άρθρου 73 της συνθήκης για την ίδρυση της Ενεργειακής Κοινότητας.4.  Σύμφωνα με το άρθρο 88 της συνθήκης για την ίδρυση της Ενεργειακής Κοινότητας, η Ευρωπαϊκή Επιτροπή εισηγείται την πρόταση αναλυτικού προϋπολογισμού η οποία διατυπώνεται στο παράρτημα 1 της παρούσας απόφασης. Με βάση τον μηχανισμό που εξηγείται παραπάνω, ο προτεινόμενος προϋπολογισμός περιλαμβάνει δύο συνιστώσες:5.  Συνιστώσα 1: 1-1-2007 μέχρι 30-6-2007: δαπάνες χρηματοδοτούμενες από την Ευρωπαϊκή Επιτροπή και το Υπουργείο απασχόλησης και βιομηχανίας της Δημοκρατίας της Αυστρίας μέσω της ισχύουσας σύμβασης επιχορήγησης. Το μέρος αυτό του προϋπολογισμού θα χρηματοδοτείται κατά 100% από τα δύο συμβαλλόμενα μέρη της σύμβασης επιχορήγησης.6.  Συνιστώσα 2: 1-7-2007 μέχρι 31-12-2007: δαπάνες χρηματοδοτούμενες σύμφωνα με το άρθρο 73 της συνθήκης. Ισχύουν οι συνδρομές των μερών της συνθήκης για την Ενεργειακή Κοινότητα,ΑΠΟΦΑΣΙΖΕΙ:Άρθρο 1Με την παρούσα απόφαση εγκρίνεται ο προϋπολογισμός της Ενεργειακής Κοινότητας για το ημερολογιακό έτος 2007, όπως διατυπώνεται στο παράρτημα 1.Άρθρο 2Κατά την περίοδο που καλύπτεται από τη συνιστώσα 1 του προϋπολογισμού του άρθρου 1, η ενδιάμεση Γραμματεία της Ενεργειακής Κοινότητας εξακολουθεί να εφαρμόζει τους ενδιάμεσους κανόνες και διαδικασίες της σε ό,τι αφορά τη χρήση των πόρων που διατίθενται μέσω της Ευρωπαϊκής Επιτροπής και του Υπουργείου απασχόλησης και βιομηχανίας της Δημοκρατίας της Αυστρίας μέχρις ότου τεθούν σε εφαρμογή οι διαδικασίες κατάρτισης και εφαρμογής του προϋπολογισμού της Ενεργειακής Κοινότητας, ελέγχου και επιθεωρήσεων.Κατά την περίοδο που καλύπτεται από τη συνιστώσα 2 του προϋπολογισμού του άρθρου 1, η Γραμματεία της Ενεργειακής Κοινότητας εφαρμόζει τις διαδικασίες κατάρτισης και εφαρμογής του προϋπολογισμού της Ενεργειακής Κοινότητας, ελέγχου και επιθεωρήσεων.Άρθρο 3Η ευθύνη εφαρμογής της διαδικαστικής πράξης ανήκει στον Διευθυντή της Γραμματείας της Ενεργειακής Κοινότητας.Άρθρο 4Η παρούσα απόφαση απευθύνεται σε όλα τα συμβαλλόμενα μέρη και θεσμικά όργανα της συνθήκης για την ίδρυση της Ενεργειακής Κοινότητας.Άρθρο 5Ο Διευθυντής της Γραμματείας της Ενεργειακής Κοινότητας θέτει την παρούσα απόφαση και τα παραρτήματά της στη διάθεση όλων των συμβαλλόμενων μερών και θεσμικών οργάνων της συνθήκης για την ίδρυση της Ενεργειακής Κοινότητας εντός επτά ημερών αφότου εκδοθεί.Έγινε …………..στις ……..…………………..Για το Συμβούλιο ΥπουργώνΠΑΡΑΡΤΗΜΑ IIΠεριγραφήΕνεργειακή ΚοινότηταΠροϋπολογισμός 2007ΙστορικόΟ προτεινόμενος προϋπολογισμός περιλαμβάνει δύο συνιστώσες:-  Συνιστώσα 1: 1-1-2007 μέχρι 30-6-2007: δαπάνες χρηματοδοτούμενες από την Ευρωπαϊκή Επιτροπή και το Υπουργείο απασχόλησης και βιομηχανίας της Δημοκρατίας της Αυστρίας μέσω της ισχύουσας σύμβασης επιχορήγησης. Το μέρος αυτό του προϋπολογισμού θα χρηματοδοτείται κατά 100% από τα δύο συμβαλλόμενα μέρη της σύμβασης επιχορήγησης.-  Συνιστώσα 2: 1-7-2007 μέχρι 31-12-2007: δαπάνες χρηματοδοτούμενες σύμφωνα με το άρθρο 73 της συνθήκης. Ισχύουν οι συνδρομές των μερών της συνθήκης για την Ενεργειακή Κοινότητα.Συνιστώσα 1:Η μορφή εμφάνισης του προϋπολογισμού της Ενεργειακής Κοινότητας για την περίοδο από1-1-2007 μέχρι 30-6-2007 ανταποκρίνεται στη μορφή του παραρτήματος III της σύμβασης επιχορήγησης (αριθ. αναφ.: 100-231).Συνιστώσα 2:Η μορφή εμφάνισης του προϋπολογισμού της Ενεργειακής Κοινότητας για την περίοδο από1-7-2007 μέχρι 31-12-2007 ανταποκρίνεται στο άρθρο 74 της συνθήκης για την ίδρυση της Ενεργειακής Κοινότητας. Σχετικά με τους διατιθέμενους ανθρώπινους πόρους που έχουν ληφθεί υπόψη για το σχέδιο πρότασης προϋπολογισμού 2007, έγιναν συζητήσεις με την Ευρωπαϊκή Επιτροπή και χρησιμοποιήθηκε ως βάση μια εξωτερική συγκριτική αξιολόγηση (άλλοι διεθνείς οργανισμοί που εδρεύουν στην Αυστρία, όπως IEA, OPEC, UN, ICMPD) και μια εσωτερική συγκριτική αξιολόγηση (ελήφθη υπόψη η στάθμη διοικητικής μονάδας στους κόλπους Διεύθυνσης της Ευρωπαϊκής Επιτροπής, βλ. Κανονισμός Υπηρεσιακής Κατάστασης υπαλλήλων των Ευρωπαϊκών Κοινοτήτων, άρθρο 66).Προϋπολογισμός 2007 της Ενεργειακής Κοινότητας: μερικά σύνολαΟ προϋπολογισμός 2007, ύψους 2,032 εκατομ. €, διαφέρει από την αρχική πρόταση της Επιτροπής για προϋπολογισμό ύψους 2,450 εκατομ. € που είχε εγκριθεί στις 17 Νοεμβρίου από το Συμβούλιο Υπουργών της Ενεργειακής Κοινότητας.Η κατανομή του ποσού των 2,032 εκατομ. € στην προβλεπόμενη μορφή εμφάνισης έχει ως εξής:-  μερικό σύνολο: ανθρώπινοι πόροι 858 372 €-  μερικό σύνολο: έξοδα μετακίνησης 48 958 ε-  μερικό σύνολο: τεχνικός εξοπλισμός και εφόδια 41 605 €-  μερικό σύνολο: έξοδα γραφείου 187 030 €-  μερικό σύνολο: λοιπά έξοδα, υπηρεσίες 896 765 €Προϋπολογισμός 2007 της Ενεργειακής Κοινότητας: αναλυτική κατανομή δαπανών ανά θεσμικό όργανοΒάσει των απαιτήσεων του άρθρου 74 της συνθήκης για την ίδρυση της Ενεργειακής Κοινότητας, ο προτεινόμενος προϋπολογισμός 2007 προβλέπει τις δαπάνες ανά θεσμικό όργανο που δημιουργήθηκε δυνάμει της υπόψη συνθήκης. Σε γενικές γραμμές, ο συνολικός προϋπολογισμός της Ενεργειακής Κοινότητας για το 2007 κατανεμημένος ανά θεσμικό όργανο έχει ως εξής:-  Συμβούλιο Υπουργών 49 000 €-  Μόνιμη Ομάδα Υψηλού Επιπέδου (PHLG) 40 619 €-  Ρυθμιστικό Συμβούλιο της Ενεργειακής Κοινότητας (ECRB) 248 712 €-  Φόρουμ των Αθηνών (Athens Forum) 23 533 €-  Φόρουμ αερίου (Gas Forum) 29 650 €-  Γραμματεία της Ενεργειακής Κοινότητας 1 641 215 €ΣυμπέρασμαΟι προβλεπόμενες συνολικές δαπάνες του προϋπολογισμού 2007 ανέρχονται σε 2,032 εκατομ. €. Από το ποσό αυτό, 788 630 € θα καλυφθούν κατά 100% από τους πόρους της σύμβασης επιχορήγησης, 100 321 € από την Ευρωπαϊκή Επιτροπή και το αυστριακό υπουργείο, τέλος 1 244 100 € θα καλυφθούν από τις συνδρομές των μελών της Ενεργειακής Κοινότητας.[pic]Π ΠΑΡΑΡΤΗΜΑ IV: Κατανομή προϋπολογισμού 2007 της Ενεργειακής Κοινότητας [pic][pic][pic]  [pic]  [pic]  [pic]  [pic]  [pic]